hu hu en hu hu zh hu pl es hu ru hu hu hu hu hu en hu hu hu hu hu en hu es hu ca hu hu hu hu hu hu hu hu hu hu hu en hu hu hu hu hu hu hu es hu hu hu hu hu hu hu hu hu ca hu hu hu hu hu hu hu hu hu hu hu hu hu hu hu hu hu de en en en zh en hu hu hu hu hu en hu hu hu en eo hu eo hu hu eo
Az alábbi formációkban vagyunk felkérhetőek
Válassz formációt és tudj meg többet!
Dániel Balázs Boogie Woogie Trió
Jumping Matt & Mr. Firehand duó
Trió + Varga Tibor & Neon
Trió + Külföldi vendégzongorista
Az ilyen alkalmak kuriózumnak számítanak a stílus kedvelőinek körében, mivel szólóban fellépő boogie woogie zongoristaként Magyarországon egyedül Balázs vállal koncerteket. Ebben a műsorban a virtuóz zongorajátéké, a pezsgő ritmusoké és a zenei bravúroké a főszerep. A boogie woogie egy nehéz és egyedi zongorázási technikát igénylő műfaj, amelyben az improvizáció több mint lényeges, így bármennyi előadáson vesz is részt valaki, bizonyos, hogy sosem lesz része kétszer ugyanabban a műsorban. Videó: http://youtu.be/g8tT2rwbhfU
Dániel Balázs Boogie Woogie Trió
Dániel Balázs (zongora), Koch Barnabás (dob), Zink Ferenc (bőgő)
A Dániel Balázs Boogie Woogie Trió az egyetlen olyan zenekar jelenleg Magyarországon, amely tradicionális felállásban játszik boogie woogie-t egész estés produkció keretében. Mindenki, aki csak látta és hallotta őket, meggyőződött afelől, hogy mindhárman mesterien bánnak hangszerükkel. A technikai tudáshoz remek hangulat, ütős poénok és játékukat fűszerező színes elemek egyaránt társulnak. Ezeket a koncerteket nehéz ülve végighallgatni, hiszen a lüktető ritmusokra mindenkinek járni kezd keze-lába, így a közönség gyakran akár a széksorok között is táncra perdül. Videó: http://youtu.be/bP8JJ7dy6BU
Jumping Matt & Mr. Firehand duó
Pribojszki Mátyás (szájharmonika, ének), Dániel Balázs (zongora)
Pribojszki Mátyás és Dániel Balázs egy különleges repertoárral új formációt alakított Jumping Matt & Mr. Firehand duó néven. A zongora-szájharmonika páros a tőlük megszokott vidám hangulatot és zenei virtuozitást nyújtja.
Trió + Pleszkán Écska
Dániel Balázs (zongora), Koch Barnabás (dob), Zink Ferenc (bőgő),
Mi történik akkor, ha megjelenik „A Nő” a színpadon? Erre a kérdésre a Dániel Balázs Boogie Woogie Trió Pleszkán Écska segítségével keresi a választ. Az énekesnő érces és dögös énekhangja kitűnő párosítás a Trió lendületes és energikus előadásmódjához. Egyedi stílus, egyedi hang, egyedi formáció. Hazánk egyik legnevesebb jazz-zongoristájának, Pleszkán Frigyesnek lánya különleges énekhanggal nyűgözi le közönségét, melyhez különleges megjelenés is társul, így garantáltan emlékezetes előadást láthat és hallhat a közönség. Videó: http://youtu.be/IU3IiD35Se8
Trió + Pribojszki Mátyás
Dániel Balázs (zongora), Koch Barnabás (dob), Zink Ferenc (bőgő),
Pribojszki Mátyás (szájharmonika, ének)
Pribojszki Mátyás - alias Jumping Matt - az egyik legismertebb kortárs magyar szájharmonikás. Európában az elmúlt több mint 20 évben mintegy 30 országban lépett fel zenekaraival. A Dániel Balázs Trióval közös műsorában minden megtalálható: pörgős zenék, virtuóz hangszerszólók és sok-sok boogie woogie!
Trió + Szabó Tamás
Dániel Balázs (zongora), Koch Barnabás (dob), Zink Ferenc (bőgő),
Szabó Tamás (szájharmonika, ének)
Szabó Tamás a hazai blues élet ikonikus alakja. A Dániel Balázs Boogie Woogie Trióval közös formációja már számos alkalommal bizonyította, hogy az improvizáció és a kidolgozott zenei megoldások egyvelege kiváló párosítást és még annál is jobb hangulatot képez. Közös koncertjeik során Tamás szájharmonika-játéka és a Trió zenei kreativitása a tradicionális boogie woogie és blues számok vérpezsdítő együttesében talál egymásra, kiváltképp megdobogtatva ezzel a zenei különlegességekért rajongók szívét. Videó: http://youtu.be/pLAGXXRjm8Q
Trió + Varga Tibor & Neon
Dániel Balázs (zongora), Koch Barnabás (dob), Zink Ferenc (bőgő), Varga Tibor (szaxofon), Niedermüller Péter – Neon (ének)
A koncerteken a Trió által játszott boogie woogie mellett a műfajhoz rendkívül közel álló rock and rollból is kap kóstolót a közönség. Pörgő ritmusok, lépegető basszus, virtuóz szaxofon- és zongoraszólók, valamint a Hungária Tribute zenekar szenzációs énekese, Neon biztosítja a hangulatot: Jerry Lee Lewis, Elvis Presley és Little Richard dalainak hallatán általános mozgolódás támad a közönség soraiban. Videó: http://youtu.be/0QOqdrXyUwI
Trió + Külföldi vendégzongorista
Dániel Balázs (zongora), Koch Barnabás (dob), Zink Ferenc (bőgő)
Külföldi vendégzongoristával kibővült formáció a győri Boogiefeszten kívül sehol sem látható és hallható a magyar színpadokon, így egy ilyen csapat koncertje igazán egyedi produkciót ígér. A Boogiefesztnek és a külföldi fellépéseknek köszönhetően Balázs remek kapcsolatot ápol a műfaj Európaszerte aktív képviselőivel, így garantált, hogy aki ezt a felállást látja, annak minőségi szórakozásban lesz része. Eme produkció elmaradhatatlan elemei – a Trió által előadott számokon kívül – a két zongorán életre keltett virtuóz négykezes boogie woogie-k, melyekkel általában csak a műfajnak szentelt fesztiválokon találkozhatnak az érdeklődők. Videó: http://youtu.be/ExHZicrEgoU
Valamennyi fellépő formáció kiegészíthető profi boogie woogie táncosok szereplésével is, akik akrobatikus figuráikkal, színes ruháikkal és látványos táncmozdulataikkal színesítik a produkciókat, melyek így már nem csak a közönség fülét, de szemét is egyaránt gyönyörködtetik. A visszajelzésekből érkező általános tapasztalatok szerint a nézők számára épp annyi kihívást jelent a zongorista kezének mozgását, mint a táncosok lábát figyelemmel kísérni. Videó: http://youtu.be/UkxtLYaug-0
Nem találta meg, amit keresett, esetleg nem biztos benne, melyik formáció lenne az Ön számára ideális? Fellépő formációink bármelyik elemét és szereplőjét szívesen kombináljuk a másikkal, hiszen a tagok közötti együttműködés minden esetben töretlen. Nyugodtan keressen fel egyedi igényével, mert úgy hisszük, hogy a tökéletes megoldás kialakítása pusztán megbeszélés kérdése: mi mindenkivel megtaláljuk a közös hangot!
Kérdésed van? Szeretnél hírlevélre feliratkozni?
Mr. Firehand boogie woogie zongorista
+36 20 512 2961
Ne maradj le a friss hírekről és a legfontosabb koncertekről!
A hírlevélből rendszeresen értesülhetsz fellépéseinkről, kiemelt rendezvényeinkről, az előadások jegyértékesítésének indulásáról… és még sok-sok egyéb érdekességről!
Kövess Facebookon és YouTube-on, értesülj elsőként a legújabb információkról!
© 2016 Mr. Firehand. All Rights Reserved. Made in Budapest, HU.
Fejlesztés, üzemeltetés: droMAX. Design: Nagy Máté.
Weboldalunk használatával beleegyezel, hogy Cookie-kat (sütiket) használunk a jobb felhasználói élmény érdekében.